Rikunarita-ORG/Wikinium huggingface dataset:
# Tiong-tàu

Tiong-tàu
**Tiong-tàu** (中晝) sī ta̍k-kang ê 12:00. Tiong-tàu mā ē-ēng kóng chò **tiong-tàu-sî** (中晝時), **thàu-tiong-tàu** (透中晝) kap **chia̍h-tàu** (食晝).
# Thian-bûn-ha̍k

The Paranal Observatory of European Southern Observatory shooting a laser guide star to the Galactic Center
Hubble Thài-khong Tiàu-kiàⁿ (Hubble Space Telescope) hip--tio̍h ê Crab chheⁿ-hûn.
**Thian-bûn-ha̍k** (天文學; *astronomy*) sī leh gián-kiù Tē-kiû ê tāi-khì-chân goā-khaú-bīn ê chheⁿ-thé ham hiān-siōng (phenomena) ê kho-ha̍k, chhiūⁿ chheⁿ, he̍k-chheⁿ, tn̂g-boé-chheⁿ, gîn-hô, iah sī ke̍k-kng (aurora), ú-tiū bî-pho poē-kéng hok-siā (cosmic microwave background radiation), téng-téng. Gián-kiù ê tiōng-tiám khah chùn-būn chheⁿ-thé ê ián-hoà, bu̍t-lí-ha̍k, hoà-ha̍k, ham ūn-tōng (motion), kap ú-tiū chái-iūⁿ cho͘-sêng, hoat-tián ê ú-tiū-lūn. Koan-chhek thian-bûn-ha̍k (observational astronomy) mā ē-tit ēng lâi kiám-giām bu̍t-lí-ha̍k ê ki-pún lí-lūn, pí-lūn kóng it-poaⁿ siong-tùi-lūn. Koan-chhek--tio̍h ê thian-bûn hiān-siōng ē-tit ēng lí-lūn thian-thé bu̍t-lí-ha̍k (astrophysics) lâi kái-soeh.
# Kok-chè Tan-ūi Hē-thóng

**Kok-chè Tan-ūi Hē-thóng** (**SI**, Hoat-gí *Système International d'Unités*) sī siāng chia̍p iōng ê tan-ūi hē-thóng.

SI ū 7 ê ki-pún tan-ūi:

* kong-chhioh (m) - niû tn̂g-té
* kong-kun (kg) - niû chit-liōng (chhìn tāng)
* bió/biáu (s) - niû sî-kan
* an (ampere) (A) - niû tiān-liû
* kelvin (K) - niû un-tō·
* mole (mol) - niû mi̍h ê gia̍h
* candela (cd) - niû kng-tō·

SI mā u ki-pún derived tan-ūi (Eng-gí: *basic derived units*).

## Siong-koan ê bûn-chiuⁿ

* Tan-ūi ê oāⁿ-sǹg-pió
* Tâi-oân thoân-thóng ê tan-ūi hē-thóng
* Un-phiau

## Gōa-pō· liân-kiat

* Bureau International des Poids et Mesures - hoa̍t-lo̍h ê ki-kò·
# Jia̍t-tài

**Jia̍t-tài** sī tē-lí-siōng ê 1-ê khu-he̍k. Chit-ê khu-he̍k tú-hó khûn tē-kiû 1-liàn. Jia̍t-tài ê tiong-soàⁿ tō-sī chhiah-tō, jia̍t-tài siōng-pak kàu Pak Hôe-kui-sòaⁿ, siōng-lâm sī í Lâm Hôe-kui-sòaⁿ chò kài-soàⁿ.

Chit-ê khu-he̍k chha-put-to tō tī pak-hūi 23°30'/23.5° kah lâm-úi 23°30'/23.5° chi-kan. Jia̍t-tài tī tē-lí-ha̍k kap khì-siōng-ha̍k lâi kóng, tō-sī 1-tang (1-ê thài-iông-liân) lāi-té, siōng-bô ē ū 1-pái, ji̍t-thâu sī í 90-tō͘ ti̍t-ti̍t chhiō tò lo̍h--lâi ê khu-he̍k.
# Thian-kiû

Thian-kiû.
**Thian-kiû** sī ká-sióng ê chi̍t-ê kiû-bīn, tùi tē-kiû chòe tiong-sim, hiòng thian-khong koan-chhat khòaⁿ-kìⁿ ê thian-thé, lóng pâi-lia̍t tī thian-kiû ê piáu-biān. Thian-kiû tī kó͘-chá sī chin-chē bûn-hòa tùi ú-tiū ê siūⁿ-hoat, tī hiān-tāi ê thian-bûn-ha̍k, thian-kiû chi̍t-ê khài-liām mā koh ū èng-iōng.